DOI: 10.5279/dk-sa-dda-1701
title: Sonar opinionsundersøgelser, 1992
title: Sonar Opinion Polls, 1992

description: Sonar opinionsundersøgelser:
        
        ----------------------------
        
        Fra august 1989 har Sonar regelmæssigt gennemført undersøgelser af den voksne danske befolknings holdninger til en række emner af dels aktuel, dels samfundsbeskrivende karakter. Disse undersøgelser er gennemført ca. 10 gange årligt, og hver undersøgelse omfatter ca. seks forskellige emner samt spørgsmålet om, hvordan man ville stemme, hvis der på besvarelsesdatoen havde været valg til Folketinget.
        
        Undersøgelserne er alle udført i samarbejde med Morgenavisen Jyllands-Posten. Valg af emner til den enkelte undersøgelse aftales på et møde mellem Morgenavisen Jyllands-Postens redaktion og Sonar, idet analyseinstituttet bærer ansvaret for spørgsmålenes formulering.
        
        Følgende basisoplysninger indgår i datamaterialerne:
        
        Husstanden:
        
        - Antal personer i alt
        
        - Husstandsmedlemmernes køn og alder
        
        - Boligtype
        
        - Bil i husstanden
        
        - Geokode-2
      
        Respondenten:
        
        - Fødselsår
        
        - Køn
        
        - Beskæftigelse
        
        - Erhvervskategori
        
        - Medlem af faglig organisation
        
        - Hvis ja: Organisation
        
        - Handlemåde ved sidste valg til Folketinget
        
        - Kørsel i egen bil
      
        Sonar opinionsundersøgelser, 1992:
        
        ----------------------------------
      I 1992 gennemførte Sonar i alt 11 opinionsundersøgelser. Alle spørgsmål herfra er samlet i undersøgelsen DDA-1701: Sonar opinionsundersøgelser, 1992. Derudover findes de enkelte opinionsundersøgelser som DDA-1702 til DDA-1712.De enkelte opinionsundersøgelser omhandler følgende aktuelle emner:
        DDA-1702 Sonar opinionsundersøgelse 1992, januar:
        
        Partipræference; holdning til folkeskolen (undervisningen, timetal, elevernes hjemmearbejde, disciplinen, karaktergivning, klassens time, afsluttende prøver); hastighedsgrænser på motorveje; hyppighed af bilkørsel; holdning til forslaget om at indføre 20 ''omsorgsdage'' (=fridage) om året for småbørnsforældre; holdning til den såkaldte royale immunitet; tronfølgerpræference ved en folkeafstemning; hvad respondenten ville stemme ved en folkeafstemning om EF-Unionen i dag; samt slankekure.
      
        DDA-1703 Sonar opinionsundersøgelse 1992, februar:
        
        Partipræference; holdning til demonstrationerne fra C-holdet; vurdering af de ældres forhold på en række områder; holdning til, om familien i større grad bør overtage omsorgen for de ældre; information om konsekvenserne af Danmarks eventuelle tilslutning til EF-Unionen; hvad respondenten ville stemme ved en hypotetisk folkeafstemning om EF-Unionen i dag; antal medarbejdere på respondentens arbejdsplads; hvor stor en del af medarbejderne, der er kvinder; om det er en offentlig eller privat arbejdsplads; holdning til en række udsagn om ligestilling på arbejdspladsen; rygevaner; hvilket pengeinstitut respondenten er kunde i; om respondenten har flyttet pengeinstitut inden for det sidste par år samt grunde hertil; grad af tilfredshed med servicen i en række serviceinstitutioner (postkontorer, pengeinstitutter, forsikringsselskaber, bistandskontorer, kommunale kontorer i øvrigt, sygehuse, DSB, SAS); samt valg af fornavn til børn.
      
        DDA-1704 Sonar opinionsundersøgelse 1992, marts:
        
        Partipræference; hvad statsminister Poul Schlüter bør gøre, hvis Tamilsagen medfører, at han vælger at træde tilbage, eller at han tvinges til at træde tilbage (overlade statsministerposten til en anden fra et af de to regeringspartier, åbne for forhandlinger om en ny regering uden nyvalg (en ''dronningerunde'') eller udskrive valg); statsministerpræference; om respondenten selv har lavet vin eller øl; holdning til sommertid; vurdering af en række politikeres troværdighed; hvad respondenten ville stemme ved en hypotetisk folkeafstemning om EF-Unionen i dag; TV-serien ''Gøngehøvdingen''; holdning til aflysningen af en planlagt fortsættelse af serien; holdning til en række påstande om dansk u-landsbistand; samt holdning til en række udtalelser om skattefri indtægter.
      
        DDA-1705 Sonar opinionsundersøgelse 1992, april:
        
        Partipræference; foretrukken formand for Socialdemokratiet ved den ekstraordinære kongres den 11. april; holdning til Socialdemokratiets princip om, at partiets formand også er dets statsministerkandidat; holdning til det foreslåede kompromis i stedet for kampvalget om formandsposten (at Svend Auken skulle fortsætte som formand, mens Poul Nyrup Rasmussen skulle være partiets officielle statsministerkandidat); foretrukken statsministerkandidat fra Socialdemokratiet; om Tamilsagen er rejst af principielle grunde eller til brug i et politisk/taktisk spil; om Poul Schlüter har gjort et troværdigt indtryk i forbindelse med Tamilsagen; vurdering af den politiske debat; information om konsekvenserne af Danmarks eventuelle tilslutning til EF-Unionen; hvad respondenten ville stemme ved en hypotetisk folkeafstemning om EF-Unionen i dag; om EF-domstolens underkendelse af lovligheden af arbejdsmarkedsbidraget (AMBI''en) har påvirket respondentens holdning til EF; bil i husstanden; bilens mærke og alder; brug og vurdering af biblioteker; vurdering af prisen for musiklån; samt vurdering af biblioteksåbningstiderne.
      
        DDA-1706 Sonar opinionsundersøgelse 1992, maj:
        
        Partipræference; information om konsekvenserne af Danmarks eventuelle tilslutning til EF-Unionen; hvad respondenten ville stemme ved en hypotetisk folkeafstemning om EF-Unionen i dag; finansiering af bil; regelmæssige serviceeftersyn på bil; betydningen af Dronning Margrethes og Prins Henriks stabile ægteskab for Dronningens virke; om Dronningens ægteskab med den franskfødte Prins Henrik har tilført det danske kongehus noget positivt eller det modsatte; vurdering af Dronning Margrethes og Prins Henriks virke; indkøb af dagligvarer; om respondenten er villig til at betale mere for varerne for at kunne handle i en nærbutik; antal dagligvarebutikker respondenten handler i på en måned; vurdering af regeringens medlemmer; samt sommerferieplaner.
      
        DDA-1707 Sonar opinionsundersøgelse 1992, juni:
        
        Partipræference; EF-Unionsafstemningen den 2. juni; betydningen af en række politikeres indsats for den personlige stillingtagen; holdning til en række udsagn om EF; hvad respondenten ville stemme ved en hypotetisk folkeafstemning om EF-Unionen i dag; hvad respondenten ville stemme ved en hypotetisk folkeafstemning om dansk medlemskab af EF i dag; holdning til, om der bør udskrives folketingsvalg i konsekvens af nej''et til EF-Unionen; støj i hverdagen; boligforhold; om husstanden har børn i dagpleje, fritidshjem, folkeskolen, gymnasiet, EFG; husstandens samlede bruttoindkomst; om husstanden inden for de sidste tre måneder har brugt bibliotek, teater, læge, speciallæge eller hospital; holdning til indførelse af brugerbetaling for en række offentlige ydelser, såfremt der gives skattelettelser; områder der er egnede til indførelse/forøgelse af brugerbetaling; samt på hvilket tidspunkt respondenten foretrækker, at DR TV sender den ''store'' TV-Avis.
      
        DDA-1708 Sonar opinionsundersøgelse 1992, august I:
        
        Partipræference; vurdering af Poul Schlüters virke som statsminister; vurdering af Poul Schlüter som person; om det er lykkedes 10 års borgerlige regeringer at påvirke samfundsudviklingen i borgerlig/liberal retning; hvilken betydning det har for samfundsudviklingen, om vi har en borgerlig/liberal eller en socialdemokratisk ledet regering; om respondenten synes, at det er blevet lettere at være dansker end for 10 år siden; holdning til, hvordan Danmark bør forholde sig efter nej''et den 2. juni (ny folkeafstemning om Maastricht-aftalen, søge Maastricht-aftalen genforhandlet, ny folkeafstemning når/hvis Sverige og Norge bliver medlemmer, nøjes med en handelsaftale, forlade EF); om EF-Unionen kan få en stabiliserende og fredsbevarende effekt i Europa; om dette argument indgik i respondentens overvejelser ved folkeafstemningen den 2. juni; om respondenten mener, at det var korrekt, at Jimmy Stahr besluttede at træde ud af Folketinget, efter at det blev offentligt kendt, at han havde fået en bøde for butikstyveri; om der bør gælde strengere moralregler for politikere end for andre; holdning til forlovelsen mellem Lone Dybkjær og Poul Nyrup Rasmussen; om og på hvilke måder respondenten vil følge opfordringen fra finansminister Henning Dyremose til at øge privatforbruget; vurdering af Poul Nyrup Rasmussens virke som formand for Socialdemokratiet; vurdering af, om Socialdemokratiets muligheder for at få regeringsmagten er større eller mindre i dag, end da Svend Auken var partiformand; statsministerpræference efter det næste folketingsvalg; holdning til, at krigsofre fra det tidligere Jugoslavien skal have fuld ret til at søge asyl i Danmark, selv om de inviteres hertil og kun får en såkaldt midlertidig opholdstilladelse; samt om respondenten ville være parat til at stille en del af sin private bolig til rådighed, hvis myndighederne ikke kan finde indkvarteringsmuligheder for disse flygtninge.
      
        DDA-1709 Sonar opinionsundersøgelse 1992, august II:
        
        Partipræference; vurdering af dansk erhvervslivs forvaltning af sit ansvar på en række områder (miljø/forurening, forebyggelse af arbejdsulykker, investeringer og udvidelser, indførelse af ny teknologi, produktudvikling, sunde fødemidler); vælgernes indflydelse; holdning til Danmarks medlemskab af NATO; hvad respondenten ville stemme ved en hypotetisk folkeafstemning om dansk medlemskab af EF i dag; kommuneskole versus privatskole; holdning til skattefri indtægter; om respondenten er stresset; vurdering af fremtiden; holdning til en række forslag (at lønmodtagere og arbejdsgivere skal betale mere til arbejdsløshedsforsikringen; at forsikringsprincippet bør indføres på flere områder, bl.a. på sygesikringsområdet; at arbejdet i den offentlige sektor skal decentraliseres med mere ansvar og kompetence lagt i de led, der er nærmest borgerne); samt om respondenten regelmæssigt hører Danmarks Radios Program 1.
      
        DDA-1710 Sonar opinionsundersøgelse 1992, september:
        
        Partipræference; udfaldet af den franske folkeafstemning om EF-Unionen den 20. september; hvem Det Radikale Venstre bør samarbejde med på det økonomiske område; om Det Radikale Venstre bør støtte Socialdemokratiet i bestræbelserne på at få regeringsmagten; foretrukne forbedringer for lønmodtagerne ved de kommende overenskomstforhandlinger; hvordan husstanden ville anvende et ekstra rådighedsbeløb til forbrug; holdning til og dyrkning af en række områder inden for den alternative viden (astrologi, auralæsning, clairvoyance, drømmetydning, grafologi, kiromanti, meditation, reinkarnation, telepati, yoga); DR TV versus TV 2; reklamerne i TV 2; samt om respondenten ville være villig til at betale mere i licens for at undgå reklamer i TV 2.
      
        DDA-1711 Sonar opinionsundersøgelse 1992, oktober:
        
        Partipræference; holdning til det oplæg med ønsker, der skal bane vejen for, at Danmark fortsat kan være med i udbygningen af EF; hvad respondenten ville stemme ved en folkeafstemning, som inddrager disse nye betingelser; holdning til en lempelse af Lukkeloven; om respondenten gerne ville kunne handle på søn- og helligdage; holdning til, om kommunalbestyrelsen bør have indflydelse på de lokale butikstider; om respondenten vil benytte sig af den foreslåede ændring af Realkreditloven, der vil betyde, at ejere af fast ejendom kan belåne en eventuel friværdi op til 80% af den offentlige vurdering; vurdering af, om der kommer en lempelse af personskatterne; om en sådan skattelettelse vil dæmpe fagbevægelsens lønkrav ved de kommende overenskomstforhandlinger; om respondenten har travlt samt grunde til travlheden; prioritering af opgaverne i det nye folketingsår; holdning til oprettelsen af et såkaldt Lovvurderingsråd, der skal sikre Folketingets medlemmer en uvildig vurdering af nye loves konsekvenser; samt fritidsaktiviteter i vinterhalvåret.
      
        DDA-1712 Sonar opinionsundersøgelse 1992, november:
        
        Partipræference; foretrukken regering efter næste folketingsvalg; foretrukken statsminister i en kommende ny regering; om Tamilsagen er principiel eller politisk/taktisk betonet; hvad Poul Schlüter bør gøre, hvis rapporten om Tamilsagen bliver belastende for ham; vurdering af Poul Schlüters og Erik Ninn-Hansens handlemåde i Tamilsagen; om Tamilsagen har ændret respondentens syn på politikere; interesse for at følge Tamilsagen; beløb til julegaver; om respondenten vil spare på forskellige områder i julen; holdning til en fastholdelse af, at det såkaldte nationale kompromis skal være juridisk bindende og uden tidsbegrænsning; vurdering af de enkelte punkter i det nationale kompromis (dansk nej til fælles EF-mønt; dansk nej til fælles EF-forsvar (Vestunionen); dansk nej til unionsborgerskab; dansk nej til politimæssigt samarbejde; at EF skal være mere demokratisk/åbent; at EF ikke skal bevæge sig ind på områder, der bedre eller lige så godt kan varetages af det enkelte land; at EF med tiden skal omfatte alle europæiske demokratier); hvilken løsning Danmark bør søge, hvis det mislykkes at få en dansk særstatus inden for EF-Unionen; vurdering af det antal flygtninge, Danmark modtager; hvad der bør ske med de flygtninge, Danmark har i dag; om de flygtninge, der har fået asyl i Danmark, bør tvinges til at deltage i danskundervisning; om de bør have mulighed for at modtage undervisning i hovedfagene på deres modersmål; forventninger til 1993 med hensyn til landets økonomi, husstandens økonomi og arbejdsløsheden; samt brug af en række rabatordninger
description: Se abstract
description: See abstract